Raunikkivyökoi

Raunikkivyökoi eli raunikkikoi (Caryocolum petryi) on harvinainen, jäytäjäkoihin lukeutuva pieni perhoslaji. Se on Suomessa luokiteltu äärimmäisen uhanalaiseksi (CR)Suomen lajien uhanalaisuus – Punainen kirja 2010, s. 466 ja rauhoitettu luonnonsuojeluasetuksellahttp://www.finlex.fi/fi/laki/alkup/2009/20090714 .

 Koko ja ulkonäkö 
Pieni, tummanharmaa perhonen, jonka etusiivissä on muutamia, hieman vaaleampia poikkijuovia. Takasiivet ovat ruskeat. Siipiväli 9–11 mm.http://www.insects.fi/insectimages/file?dir=images&op=showSpecies&order=LEP&family=Gelechiidae&genus=Caryocolum&species=petryihttp://www.perhostutkijainseura.fi/sps_gelechiidae_8.html http://www2.nrm.se/en/svenska_fjarilar/c/caryocolum_petryi.htmlhttp://www.lepidoptera.pl/show.php?lang=UK&ID=4955

 Levinneisyys ja lentoaika 
Keski-Euroopassa sekä osassa Pohjoismaita ja Baltiaa tavattava laji. Suomessa lajin ainoa esiintymispaikka on Säkylässä. Perhosia on tavattu heinäkuusta elokuun alkuun.

 Elinympäristö ja elintavat 
Paahdeympäristöä vaativa laji. Suomessa ainoa tunnettu esiintymispaikka on Säkylässä, Porin prikaatin harjoitusalueella, missä kovapanosammunnat pitävät maaston riittävän avoimena.http://arkisto.sll.fi/tiedotus/2002/SakylaSL.html http://www.metsa.fi/sivustot/metsa/fi/ajankohtaista/Tiedotearkisto/Tiedotteet2005/Sivut/Paahdeymparistotelintarkeitamonilleuhanalaisillelajeille.aspx Toukka elää ravintokasvin yhteenkudotuista lehdistä muodostuvan putken sisällä ja myös koteloituu putken sisään.

Laji on Suomessa rauhoitettu ja yhden perhosen ohjeellinen arvo on 1682 euroa.http://www.finlex.fi/fi/laki/alkup/2002/20020009 

 Ravintokasvi 
Toukan ravintokasvi on Suomessa kangasraunikki (Gypsophila fastigiata), ulkomailla myös muutamat muut raunikkilajit.

 Lähteet 

Luokka:Jäytäjäkoit